Néma élő emlékek (Magyar mythologia)
Ide állítom mindjárt a történetiek mellé a kevés kétségtelen bizonyosságú néma élő emlékeinkrőli adatokat. Ilyenek s kitünőleg újabb felfedezések:
          1) Érdy, a pogány hún-magyar sírok körüli felfedezései az 1847 akadémiai értesítőben (282).
          2) Előbb már hasonlón Jankovich Miklós az akademia évkönyveiben 2. 281 ekkép tárgyalá Bene Vitéz felfedezett tetemét s ékszereit. Lásd szinte Szerelmey magy. hajdan s jel. 1 fűz.
          3) A székely pogány áldozó pohár, leirva Somborytól, ábrája s a székely pogány krónika nyomán (l. az erről mondottat).
          4) A jász kürt leirva előbb Molnár és Jerneytől, újabban ábrájával Szerelmey e. id. művében.
     Ez mind össze a kevés bizonyosb nyom; de kétségtelen, hogy itt még sok vár felfedezésre, különösen pogány sírjaink tekintetében.
Ipolyi Arnold